**خزمەتگوزاری چارەسەرکردنی گرفتی منداڵان لە بواری زمان و قسەکردن دا**

ئامۆژگاری بۆ دایک‎​وباوکان و چاودێران‎.

**دروستکردنی دەرفەتەکانی پەیوەندیکردن بۆ منداڵەکەتانان**

چالاکییەکان و ستراتیژییەکان کە دەبێت تاقی بکرێنەوە‎:

گرنگە دەرفەتەکانی پەیوەندیکردن دروست بکرێت بۆ هاندانی داواکارێکان و دانووستان‎.

* چەندین هەڵبژاردە بخەنە ڕوو‎: دوو شت نیشان بدەن (وەک تۆپ و بڵق)‎. بپرسن "تۆ تۆپت دەوێت؟" (تۆپ نیشان بدەن) "یان بڵقەکان؟" (بڵقەکان نیشان بدەن). لێیانگەڕێن با ئەوان هەڵیبژێرن‎. ئەو شتەی هەڵیدەبژێرن ناوەکەی بڵێن. دڵنیابن کە لە سەرەتا سەیری هەردوو شتەکان بکەن‎.
* شتە بچووکەکان لە یەک کاتدا‎: کاتی یاریکردن لە یەک کاتدا، چەند ئامێری یاری کردن بدەن بە منداڵەکەتانان‎. کاتێک یاریکردنی تەواو بوو، دەبێت پرسیار بکات یان نیشانی بدات کە یاری زیاتری دەوێت‎.
* کاری گەمژانە بکەن: کارێکی چاوەڕواننەکراو بکەن، وەک دانانی مۆزێک لەناو کاپێکدا‎! بزانن نیشانی دەدات کە کارێکی هەڵەیە‎.
* چاوەڕێ بکەن پێش ئەوەی یارمەتیان بدەن‎: چاوەڕێ بکەن تا منداڵەکە پێتان بڵێت یان نیشانتان بدات کە لە کارەکانی ڕۆژانەی وەک لەبەرکردنی چاکەتەکەی پێویستی بە یارمەتی هەیە‎. لە نزیکیان بمێنەوە، بۆ ئەوەی بزانێ کە لەکنیانن‎. پێش ئەوەی یارمەتیان بکەن کاتیان پێ بدەن داوای یارمەتی بکەن‎. چاوەڕوانی پێش یارمەتیدان، دەرفەت بە منداڵەکە دەدات کە نیشان بدات پێویستی بە یارمەتی هەیە (بۆ نموونە کاپێک بۆ ئێوە بێنێت)‎. ڕێگە مەدەن منداڵەکە کاتێکی زۆر چاوەڕێ بکات ئەگەر نەزانێت چۆن پەیوەندیتان لەگەڵ بکات‎.

لە هەموو جۆرەکانی پەیوەندیکردن، قسەکردن یان قسەنەکردن پێشوازی بکەن. ئەگەر ئاماژە بکا، سەیرتان بکا، یان شتێکتان پێ بدا، ئەوە جۆرێکە لە پەیوەندیی کردن‎.

هەمیشە ئەو شتەی دەیهەوێت یان دەیکات، وشەکەی پێبڵێن‎.